Awo ana bo hpan gade nga a ta?
感冒有几种
时间:2015-01-30 17:13:28 来源:德宏团结报
Hkron kap wo ana go grai na hkra tsi shamai wa yu ai hpang, mai wa ai n mu nga ai, shing rai nna wo ana lu masha ni go tsi la na myit htum mat masai, ning re masa byin wa ai npot nhpang go tsi lajang hkrat wa ai shaloi, machyi masha ni tsi rung atsom n lata ai majo rai nga ai. Dai majo, awo ana lu wa jang laksan tsi rung de sa tsi shamai la ra nga ai. Rai yang, hkron kap awo ana ngu ai go bo hpan gade wa nga a ta?
1. Shi hkrai byin wa ai awo
Ndai bo awo ana go, ningtuk madung nna, nsa sa lam ko na ana masa go loi n laja, shing nrai n dan leng ai. Nnan do grai gashung nna, matut nna go gahtet, bo machyi, hkum ting machyi n pyo wa chye nga ai. Mayu e ten 2~3 ya gahtet ai hpang, gahtet kop wa nna, ladi pyik, nyep sumbo, gahti, mayu machyi rai wa sai, machyi masha nkau go shat n kam sha, madon mayu, kan chyat rai wa chye ai. Ningtuk ana nau nsong ai ni go aten 1~2 ya rai jang mai mat lu sai. Ndai bo awo ana lu ai ni go mai mat ai hpang, hkum n greng, n-gun hpring yak rai nga ai.
2. Sinwop hpye ai awo
Ma gasha, sak gaba masha shing nrai hkum hkrang anyap ai ni ko byin ra ai. Ningnan machyi wa ai shaloi go shi hkrai byin wa ai bo awo ana hte bung ai, rai tim machyi ai hkyinghkum 24 laman hta, gahtet n chye kop, mala la jahkru, nsa sa yak, saiprat re masa ni pru wa chye ai. Machyi aten laban bat 3~4 daram re. Huang-an, ana ganu htang tsi ni hte n lu tsi shamai mat sai. Machyi masha nkau go salum n-gun n rong mat shing nrai sai gahkrang n hkrang mat nna si wa chye ai. Ma gasha ni si shadang grau tso ai.
3. Aana ningtuk awo ana
Sinwop ana n dan leng ai, rai tim lasong lasa hkrang hte hkum ting na sai lam hkrang ni hten hkra mat sai, machyi masha ni go bonu hpye yat shing nrai bonu sapsanap hpye yat re masa pru wa chye nga ai, lama gahtet n kop hkro jang go, masha n dum n dam rai wa chye ai. Masha nkau go sailam lasong lasa hkrang shanut mat shing nrai sade ko sai pru nna sai nyem shing nrai si malap wa mung rai chye ai, ndai bo awo ana go si shadang loi tso ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn kac_Latn kac_Latn nya_Latn kac_Latn ltg_Latn kac_Latn kac_Latn kac_Latn kac_Latn